《七月四日圭盦复招同人由天宁寺至北河泊观荷仍集苇湾柳叟醉堕水再用前韵调之》
清代·张佩纶

侍御兴不浅，老理庾公屐。水仙亦亲人，沐浴振芗泽。

秋色扑画窗，杯浸太行碧。俯视万花笑，轻尘净绮陌。

茅屋倒清尊，列坐忘主客。我醒已若狂，杯来不避席。

啜醨餔其糟，宁辨昔酒昔。失足堕水中，患乃生肘腋。

恨非新丰市，一笑竟千夕。

作者简介：（1848—1903）直隶丰润人，字幼樵，一字绳庵，又字篑斋。同治十年进士，擢侍讲。光绪间官侍讲学士，署左都副御史。以纠弹大臣名著一时。中法战争期间会办福建军务，马尾之役，以戒备不严，舰队、船厂被毁，乃逃避乡间。褫职戍边。后释还，入李鸿章幕。佐办庚子议和。旋称疾不出。有《涧于集》、《涧于日记》。